钦定古今图书集成/明伦汇编/闺媛典/第205卷 > 叶启益妻张氏〈侄妇王氏附〉
## 钦定古今图书集成/明伦汇编/闺媛典/第205卷 > 叶启益妻张氏〈侄妇王氏附〉

按《山阴县志》：“张氏，叶启益妻，嘉兴望族女也。夫亡，氏
年少，毁容，截发，誓死靡他，表弟王孝廉愿供养终身。
其侄妇王氏，叶良谟妻。年二十，于归三日后夫病，王
吁天愿以身代。阅二十日夫亡，悲恸几绝。孝事舅姑，
以从侄天植为子。县令旌之。”